Rikunarita-ORG/Wikinium huggingface dataset:
# Telekomunikasi

Stasiun bumi ing fasilitas komunikasi satelit Raisting Eart Station ing Raisting, Bavaria, Jerman.
**Telekomunikasi** inggih menika transmisi informasi kanthi kesegeraan ingkang saged dipuntandhingaken kaliyan komunikasi adu-arep (*face-to-face*). Saengga, teknologi komunikasi ingkang alon kadosta layang pos lan tabung pneumatik boten kalebet wonten ing definisi menika. Kathah media transmisi ingkang sampun dipunginakaken kangge telekomunikasi ing salebeting sejarah, saking isyarat asap, mercusuar, telegraf semaphore, bendera isyarat, lan heliograf optik dumugi kabel lan angkasa kosong ingkang dipundamel kangge nyaluraken sinyal elektromagnetik. Jalur transmisi menika saged dipunperang dados saluran komunikasi kangge multiplexing, saengga setunggal media saged ngirim pinten-pinten sesi komunikasi kanthi sesarengan. Pinten-pinten cara komunikasi jarak tebih saderengipun jaman modern ngginakaken suwanten kadosta kodhe tabuhan genderang, tiupan terompet, lan pluit. Teknologi jarak tebih ingkang dipunpanggihaken ing abad ka-20 lan ka-21 umumipun ngginakaken tenaga listrik, lan kalebet telegraf, tilpun, televisi, lan radio.

Jaringan telekomunikasi awal ngginakaken kabel logam minangka media kangge ngirim sinyal. Jaringan menika dipunginakaken kangge telegraf lan telepon ing pinten-pinten dekade. Ing dekade kapisan abad ka-20, revolusi wonten ing komunikasi nirkabel dipunwiwiti kanthi terobosan-terobosan kalebet ingkang dipuntindakaken wonten ing komunikasi radio dening Guglielmo Marconi, ingkang pikantuk Hadiah Nobel wonten ing Fisika taun 1909. Pelopor awal sanes ing telekomunikasi elektrik lan elektronik kalebet panemu telegraf Charles Wheatstone lan Samuel Morse, kathah panemu lan pangembang telepon kalebet Antonio Meucci lan Alexander Graham Bell, panemu radio Edwin Armstrong lan Lee de Forest, sarta panemu televisi kadosta Vladimir K. Zworykin, John Logie Baird lan Philo Farnsworth.

Wiwit dekade 1960-an, penyebaran teknologi digital nyebabaken komunikasi suwanten sansaya kathah dipuntambahi data. Keterbatasan fisik saking media logam njalari pangembangan serat optik. Internet, minangka teknologi ingkang boten gumantung kaliyan media menapa mawon, nyediakaken akses global dhateng layanan kangge pangguna individual lan langkung nyuda watesan lokasi lan wekdal wonten ing komunikasi.

## Sitiran
# Hokusai

"Ombak Ageng *Lepas* Pasisir Kanagawa." déning Katsushika Hokusai. ukiran kayu mawi warna, 10 × 15 inci; Metropolitan Museum of Art, New York. Lukisan Hokusai ingkang misuwur sanget puniki limrahipun dipunenggé pelukisan satunggiling tsunami.
**Katsushika Hokusai** (葛飾北斎) (1760-1849) punika satunggiling seniman, juru lukis, juru patung kaliyan juru ukiyo-e Jepang rikala jaman Edo, ingkang lair ing Edo (sapunika Tokyo).

Pengarang buku gambar 13 jilid mawi sesirah *Manga Hokusai* (dipunwiwiti ing 1814) kaliyan cithakan blok "36 Pemandhangan Gunung Fuji" (kirang langkung taun 1823-1829), ingkang ugi kalebet "Ombak Ageng ing *Lepas* Pasisir Kanagawa", Hokusai dipunanggep salah satunggiling tokoh wigati ing babagan ukiyo-e, utawi "gambar donya ngambang" (pagesangan sadinten-dinte).

Hokusai ugi misuwur déning karya gambar erotisipun mawi gaya shunga. "Fukujusô" karyanipun, punika rangkéyan 12 gambar ingkang muji kagengan slira kaliyan adreng, mawi dipunanggep salah satunggiling saking tigang karya shunga ingkang saé piyambak. Karyanipun dados inspirasi wigati kanggé aliran impresionis Éropah kados Claude Monet.

Katsushika Hokusai punika langkung dipunajèni ing kabudayan Wétan tinimbang ing Jepang piyambak. Kathah karya pelukis Jepang ingkang dipunimpor dhateng Éropah ing abad kaping 19 saha dipunkolèksi artis-artis kados ta Claude Monet, Edgar Degas, kaliyan Henri de Toulouse-Lautrec, ingkang karya-karyanipun nedhahaken prabawa Jepang.

## Karya

Hokusai gadhah karier panjang, anging karyanipun ingkang langkung wigati dipundamel nalika sampun langkung 60 taun. Karyanipun ingkang misuwur piyambak punika inggih séri ukiyo-e **36 Pemandhangan Redi Fuji**(富嶽三十六景 *Fugaku Sanjūrokkei*), ingkang dipundamel antawis taun 1826 kaliyan 1833.

*Magnum Opus*ipun utawi karyanipun ingkang saé piyambak inggih **Manga Hokusai** inggih punika kasusun saking 15 jilid (北斎漫画), satunggiling buku ingkang kebak sketsa-sketsa invèntif saha dipuntrebitaken wiwit 1814. Gaya karikaturipun asring dipunanggep perintis manga modhèren.

Pinten ukiyo-e saking *36 Pemandhangan Redi Fuji*:

* Seri 1, *Saandhaping Ombak Raksasa ing* Lepas *Pasisir Kanagawa*
* Seri 2, *Fuji Abrit*
* Seri 45, *Nyebrangi Lèpèn Oi*
* *Naga Asap ingkang Saweg Ucul saking Redi Fuji*

* Mimpi Sèmah Sang Juru Iwak (erotis)

## Ugi pirsani

* Ukiyo-e
* Shunga
* Manga

## Pranala njawi

* Hokusai-Museum ing Obuse, Jepang
# Giyarswara

**Giyarswara** (Ing: podcast; Ind: siniar) yaiku klumpukan episod saka swara kocap utawa omongan ing wujud bendhêl dhijital kang bisa diundhuh menyang parisarana pribadhi kanggo dirungokake. Aplikasi giyarili lan paladi giyarswara weneh cara kang kapenak lan parigathuk kanggo nata antren giyarswara kang saka akeh sumber lan parisarana kanggo wong kang nyenengi lalangenan iki.
# Prosès pangembangan piranti alus komputer

| Prosès pangembangan piranti alus |
| --- |
| Aktivitias lan langkah |
| Analisis kabutuhan •  Spésifikasi Arsitèktur •  Desain Implementasi •  Tèsting Panggelaran •  Pangrumatan |
| Metodhologi |
| Agile •  Cleanroom •  Iterative •  RAD  •  RUP  •  Spiral Waterfall •  Lean V-Model  •  TDD |
| Èlmu sing ndhukung |
| Configuration management Documentation Quality assurance (SQA) Project management User experience design |
| Piranti |
| Compiler  •  Debugger  •  Profiler GUI designer
 Integrated development environment |
| * d
* r
* b
 |

**Prosès pangembangan piranti alus komputer** iku sawijining struktur sing dicakaké ing pangembangan prodhuk piranti alus. Prosès iki duwé sawatara modhèl lan saben modhèl migunakaké *pendekatan* marang manéka tugas utawa aktivitas sing kadadéan sasuwéné prosès. Conto modhèl prosès pengembangan piranti alus antarané prosès iteratif, *Extreme Programming*, sarta prosès grojogan (*waterfall*).